যে শিশু-কিশোর সাইন্স ফিকশন, সংক্ষেপে সাই ফাই মুভি দেখে বড় হচ্ছে প্রতিদিন, তাকে কি আর রাক্ষস খোক্ষসের গল্প বা রূপকথার রাজারানী দিয়ে বুঝ দেওয়া যাবে! কতক্ষণ যাবে। বইপাঠে ছোটরা আর ছোট নেই। গল্প-উপন্যাসেও আগ্রহী হচ্ছে না তারা। প্রথমত কে পড়বে এতক্ষণ, দ্বিতীয়ত তারাও বুঝে গল্প-উপন্যাসে বাস্তবতা নেই, বানানো জিনিস। আবার গল্পও এমন দুর্বল, তাদের টেনে নিতে পারছে না। আগেই বলেছি, বড়রাও উপন্যাস থেকে মুখ ফিরিয়ে নিয়েছে। বাজারে আসলে চাহিদা বাড়ছে ইতিহাস, গবেষণাধর্মী বইয়ের। সত্যাশ্রয়ী বইপত্র। জীবনযুদ্ধের প্রয়োজনীয় বিষয়। কিন্তু দুঃখজনক হচ্ছে এসব বইয়ের চাহিদা থাকলেও লেখক নেই। বেশিরভাগই লিখছেন গল্প, কবিতা, উপন্যাস।